ArtKvart

KC Kalvarija: „KUC KUC CABARET“
2024-11-08 21:00 (Europe/Zagreb) | Kulturni centar Kalvarija
Riječ je o najnovijem humorističnom programu Ri Teatra. Obavezna je rezervacija stolova na broj telefona 051/375-866.

StoneRizacija: JEGULJA / HOBA / ENTROPIST
2024-11-08 20:00 | Palach
Koncert starta u 20 sati, a za specijalnu selekciju stoner antihitova prije i poslije svirke zadužen je Poppy, a bitno je za istaknuti da osobe mlađe od 18 godina imaju 50% popusta na ulazu. Cijena ulaznice iznosi na dan koncerta 9€. Ulaznice se mogu kupiti u Dallas Music Shopu Rijeka ili putem CoreEvent sustava na sljedećem linku.

Solo koncert Darka Jurkovića Charlieja u Antikvarijatu Ex libris
2024-11-08 19:00 - 20:00 | Knjiga.hr / Antikvarijat Ex libris, Riva Boduli 3, Rijeka, 51000

Kuća halubajskega zvončara poziva na radionice tradicijskih praksi
2024-11-08 18:30 - 20:00, 2024-11-05 18:00 - 20:00 | Kuća halubejskega zvončara, Viškovo
Radionica „Parićajmo kopice“’ na kojoj će kroz tri dana svi zainteresirani moći naučiti kako plesti „kopice“ – vunene čarape koje su sastavni dio monture Halubajskih zvončara. Radionica je besplatna, a održavat će se u suvenirnici Kuće halubajskega zvončara 28., 29. i 30. listopada u terminu od 18 do 19:30 sati. Radionica je namijenjena svima, a prijave su moguće ispunjavanjem prijavnog obrasca.
Nakon ča se parićaju kopice, vrijeme je i za pripremu zvončarske maske! Radionica „Stori svoju maškaru“ održat će se 5., 6. i 13. studenog u terminu od 18 do 20 sati u suvenirnici Kuće halubajskega zvončara. Kroz tri susreta polaznici će na ovoj pokaznoj radionici biti upućeni u cijeli proces izrade maske halubajskih zvončara – od početne faze izrade konstrukcije, pa sve do posljednjih estetskih detalja. Pozadinske procese izrade maske koji se odvijaju u majstorskim radionicama polaznici će moći pogledati na fotografijama i videozapisima koji će također biti prikazani tijekom radionice. Radionica je besplatna i namijenjena je svima, a prijave su moguće ispunjavanjem prijavnog obrasca.
Posljednja po redu je popularna Škola potresujke koja svaki puta okuplja veliki broj zainteresiranih plesača. Škola potresujke održavat će se petkom, od 18:30 do 20 sati u periodu od 8. studenog do 13. prosinca. Cijena kotizacije za Školu potresujke iznosi 5 eura, a naplaćivat će se prilikom prvog susreta. Škola potresujke je također namijenjena svima, a prijave su moguće ispunjavanjem prijavnog obrasca.

Večer pripovijedanja tradicijskih priča uz Anu Cerovac
2024-11-08 18:30 | Mjensi odbor Sušnjevica
Udruga Spod Učke u suradnji s Ekomuzejom Vlaški puti u sklopu projekta „(Ne)skrivena Istra” organizira večer pripovijedanja tradicionalnih priča s Anom Cerovac. Ulaz je besplatan.

Kvartacije #1: predstavljanje prve društvene igre o – Škurinjama
2024-11-08 18:00 | Gradska knjižnica Rijeka, Viktora cara Emina, Rijeka, 51000
Društvenu igru predstavit će njeni autori: David Čarapina, Karlo Festini i Magdalena Samardžić.

Otvorenje izložbe „Teorija i praksa: Proces” studenata Akademije primijenjenih umjetnosti
2024-11-08 - 2024-11-22 | Galerija Kortil
U petak 8. studenog u 19 sati u riječkoj galeriji Kortil otvara se peto izdanje izložbe projekta „Teorija i praksa” čija je ovogodišnja tema proces.
Izlažu Juraj Bačić, Miriam Bajčić, Janis Beletić, Hana Belobrk, Nika Dušak, Anja Glavočević, Maja Kalac, Marija Konfic, Ana Marija Lončar, Romano Matasić, Mikela Novoselić, Ante Polić, Sanja Preldžić, Ela Puharić, Ivona Roknić Grgas, Aneli Sošić, Tonka Špoljar, Dominik Višnjić i Nika Zubović.
Radno vrijeme galerije je od ponedjeljka do petka 10-13 i 17-20 sati, te subotom 10-13 sati. Ulaz na izložbu je besplatan.

18. FESTIVAL ČOKOLADE U OPATIJI
2024-11-08 - 2024-11-10 | Opatija

Slučajno kino: „Na Adamantu: Nitko nije savršen” na brodu Marina
2024-11-07 20:00 | brod Marina
Ulaz na projekciju je besplatan.

KC Kalvarija: „KBC I MI“
2024-11-07 20:00 | Kulturni centar Kalvarija
Ova predstava je nastala na zahtjev publike, u suradnji KBC-a Rijeka i Ri Teatra. Autor predstave je Donato Jurković, a režiju potpisuje Bojan Lakoš. Asistentica redatelja je Mirna Baničević. Scenografiju su osmislili KBC Rijeka i Marko Dorčić. Tehničku podršku pruža Radio Korzo. U predstavi glume: Jasna Jeličić, Ivana Puškarić, Sandro Silić, Davor Popović, Tajana Vučenov, Vid Vicić, Dajan Delić, Nana Spadoni, Mirna Baničević i Bojan Lakoš. Djelatnici KBC-a Rijeka i Sušak, kao i djelatnici Doma zdravlja, imaju mogućnost kupnje ulaznica uz 50% popusta.

Predstavljanje fanzina „.drugost”
2024-11-07 19:00 | The Beertija

Autor u gostima: Marin Ivančić, predstavljanje knjige „Slipi kralj i druge priče“
2024-11-07 18:00 | Gradska knjižnica Rijeka, Viktora cara Emina, Rijeka, 51000
Prijave na događanje se primaju putem online obrasca ovdje.

JESENSKI DANI U DJEČJOJ KUĆI
2024-11-07 - 2024-11-29 | Dječja kuća
7. studenog, 8. studenog, 9. studenog, 10. studenog, 12. studenog, 14. studenog, 15. studenog, 29. studenog.

Male radionice izrade umjetničkih knjiga uz Celestinu Vičević
2024-11-07 - 2024-11-09 | Galerija Juraj Klović
Radionica se održava u četvrtak i petak od 18 do 19:30 sati te u subotu od 10:30 do 12 sati.
Mala radionica kreiranja knjige umjetnika ima za cilj istražiti knjigu kao umjetničku formu i sve mogućnosti koje ona pruža. Polaznici oblikuju vlastite umjetničke knjige na odabrane tekstove ili stihove, koristeći razne materijale (različite papire, tkanine, mrežice, folije i slično) prema vlastitim idejama.
Radionica je predviđena za do 10 polaznika i namijenjena djeci osnovnih i srednjih škola. Programi su besplatni. Sudjelovanje je potrebno prijaviti na telefon 051-338-809 ili e-mailom na hdlur@ri.t-com.hr.

Snađi se druže: devetnaesto „Moje, tvoje, naše“ o umijeću življenja kroz rupe u sustavu
2024-11-07 - 2024-11-09 | Filodrammatica

Koncert „Ave Maria, Ave Francisce“ na Trsatu
2024-11-06 19:30 - 21:30 | Bazilika Majke Božje Trsatske
Ženski vokalni ansambl Lilia i Trsatski koralisti održat će koncert pod nazivom „Ave Maria, Ave Francisce“ u Bazilici Majke Božje Trsatske. Koncert će se održati u nedjelju, 6. listopada, s početkom u 19:30 sati.
Na orguljama će nastupiti vlč. Josip Vidas, dok će umjetnički voditelj biti fra Mario Zrakić.

Predstavljanje romana „Truba Cheta Bakera“ Gorana Tribusona
2024-11-06 18:00 | GKR Ogranak Trsat
Uz autora, roman će predstaviti urednik Zoran Maljković i profesor Filozofskog fakulteta u Rijeci Mario Kolar. Jedan od najčitanijih hrvatskih pisaca u svojem novom romanu ispisuje začuđujuće stranice o mogućnosti ljubavi u nemogućim uvjetima. Roman je to o propuštenim prilikama, ali i iscjeliteljskoj snazi književnosti. Svatko tko je već čitao Tribusona zna da njegovo štivo ne može proći i bez dobre glazbe pa tako i ovaj roman prate zvuci trube slavnog jazz glazbenika iz naslova romana.

Predstavljanje knjige o 125. godina električnog tramvaja u Rijeci
2024-11-06 18:00 | Gradska knjižnica Rijeka, Viktora cara Emina, Rijeka, 51000

Predstavljanje knjige Damira Šanteka „Ispod površine“ uz Vedrana Ružića i Doriana Cuculića
2024-11-06 18:00 | Izložbeni prostor Grada Vrbovskog

Program Sveučilišta za 3. dob: Inovacije u robotskoj rehabilitaciji
2024-11-06 16:30 - 17:00 | FFRI, učionica 232
U srijedu, 6. studenog u 16:30 sati, na Filozofskom fakultetu u Rijeci u učionici 232 održat će se predavanje izv. prof. dr.sc. Ervina Kamenara „Inovacije u robotskoj rehabilitaciji: meka robotika i umjetna inteligencija” u sklopu programa Sveučilišta za 3. dob.
U sklopu predavanja bit će riječi o mehatronici i robotici, s posebnim naglaskom na meku robotiku (engl. „soft robotics”), koja predstavlja relativno novu granu istraživanja. Predavanje će započeti osnovama mehatronike i robotike, a zatim će se usporediti konvencionalni pristupi (engl. „rigid robots”) s inovativnim rješenjima temeljenim na mekoj robotici. Razmotrit će se prednosti primjene principa meke robotike u izradi robotskih uređaja namijenjenih rehabilitaciji pacijenata sa smanjenom funkcionalnošću šake. Bit će predstavljen i 3D tisak fleksibilnih materijala koji se koriste u konstrukciji mekih robota, uz osvrt na pokretače i senzore koji upravljaju tim uređajima. Razmotrit će se utjecaj umjetne inteligencije na razvoj naprednih robotskih sustava. Osim toga, bit će predstavljena i druga istraživačka područja koja obuhvaća istraživačka skupina, te će biti demonstrirani tehnički sustavi korišteni u njihovim aktivnostima. Na kraju će se prikazati kako su ova suvremena područja utjecala na razvoj novog prijediplomskog studija mehatronike i robotike na Tehničkom fakultetu u Rijeci.
Više informacija potražite na sljedećoj poveznici.

SNJEGULJICA U DVORCU ZRINSKIH U ČABRU - S PATULJCIMA NA POSAO
2024-11-06 - 2024-11-19 | Dvorac Zrinski, Čabar
Pomorski i povijesni muzej Hrvatskog primorja Rijeka organizira Bajkoteku uz Snjeguljicu, u dvorcu Zrinskih u Čabru, autorice Ive Volović, koji će se održati od 6. do 19. studenog.

MJUZIKL ZA SVE GENERACIJE: „LA NOSTRA FAMIGLIA/NAŠA FAMILIJA“ DOLAZI U „ZAJC“
2024-11-05 19:30 | HNK Ivan pl. Zajc, Verdijeva ul. bb, Rijeka, 51000

Predstavljanje aplikacije „Hrvatski zvukopis“ u Gradskoj knjižnici Rijeka
2024-11-05 18:00 - 19:00 | Gradska knjižnica Rijeka, Viktora cara Emina, Rijeka, 51000
„Hrvatski zvukopis“ višegodišnji je književni program koji se provodi kroz upotrebu istoimene mobilne aplikacije i koji je osim u New Yorku, Londonu i Parizu, pokrenut i u Rijeci. Kao neka vrsta literarnog Pokemona, program zvučno aktivira odlomke hrvatske književnosti i suvremene kratke priče na javnim površinama grada, sve u cilju očuvanja hrvatskog jezika i hrvatske izvornosti današnjeg vremena te promicanja hrvatske književnosti, u želji da provedenim programom hrvatska pisana riječ postane jedan od prepoznatljivih simbola Republike Hrvatske.

Promocija ovog književnog programa sastojat će se od čitanja priča i razgovora s autoricom projekta Jelenom Remetin, riječkim piscima Zoranom Žmirićem, Enverom Krivcem, Dunjom Matić i glumicom Jelenom Miholjević. Moderatorica susreta je Patricija Horvat.

Prijave na događanje se primaju putem online obrasca ovdje.

Celestina Vičević u Galeriji Klović: „Ja, Žena - Travka - Stvarateljica”
2024-11-05 - 2024-11-19 | Galerija Juraj Klović

Otvorenje izložbe Maje Šivec „Tijelo kao resurs” u Galeriji Principij
2024-11-05 - 2024-11-16 | Galerija Principij
U utorak, 5. studenog u 19 sati održat će se otvorenje izložbe Maje Šivec „Tijelo kao resurs” u Galeriji Principij. Izložba ostaje otvorena do 16. studenog i može se razgledati radnim danom od 10 – 13 i 17 – 20 sati te subotom od 10 – 13. Nedjeljom i praznikom galerija je zatvorena.

Tuu, tuu tuli kultura: Saša Ceci: „Blesimetar“, susret u Dražicama povodom obljetnice Županijskog bibliobusa
2024-11-04 18:00 | Dom kulture u Dražicama

Panel u Gradskoj knjižnici Rijeka: Politika i moć, analiza predsjedničkih izbora u SAD-u
2024-11-04 17:30 - 18:30 | Gradska knjižnica Rijeka, Viktora cara Emina, Rijeka, 51000
Na panelu će sudjelovati moderator Vjeran Pavlaković te gosti Ivan Grdešić i Denis Romac, a novinar Andrej Petrak i Kristian Benić osvrnut će se na komunikacijski aspekt USA političkog života u kontekstu društvenih mreža. Razgovarat će se o značaju izbora za SAD, za međunarodnu zajednicu i na koncu za naš dio Europe.
Broj mjesta je ograničen, a sudjelovanje je potrebno prijaviti putem online obrasca ovdje. Program se organizira u sklopu aktivnosti American Cornera Rijeka.

6. Dani rane glazbe
2024-11-03 19:00 - 22:00 | Crkva Uznesenja Blažene Djevice Marije kod Kosog tornja
Prve večeri festivala, 6. listopada u 19 sati, nastupit će jedan od naših najoriginalnijih ansambala za ranu glazbu, Ansambl Responsorium s programom pod nazivom „Musica mundana, humana et instrumentalis – od inspiracije do manifestacije u glazbi 17. stoljeća“.
Na središnjem koncertu festivala, 27. listopada u 19 sati, nastupit će Trio Corrente.
Na završnom koncertu festivala, 3. studenog u 19 sati, uz festivalski ansambl Riječki barokni solisti – RiBaSol s programom „Večer Vivaldija“ nastupit će solisti Metod Sironić na traversu i gost večeri, poznati slovenski gitarist, lutnjist i teorbist Izidor Erazem Grafenauer.

Suvremena plesna predstava „Ova: Tristitia“ Valentine Miloš i Anike Cetine
2024-11-03 19:00 - 21:00 | Filodrammatica
„Ova: Tristitia“ je plesna predstava kojom umjetnice razmatraju temu slavljenja i žalovanja u odnosu na poimanje ideje života i smrti, te istovremeno, sagledavaju, kako se sentimenti radosti i tuge jednako zrcale i u našim svakodnevnim životima. Autorice u ovom radu zanima koreografski uprizoriti tu temu, pristupajući joj kroz njen potencijal za kontemplativnost i ambivalentnost. Kao dramaturško polazište, predstava uzima u obzir i ljudsku potrebu i potragu za radošću i želju za zabavom kao njenim izvorom, stoga promišlja i samu plesnu predstavu kao jedan od tih izvora. Predstava se ostvaruje u činovima kao „showcase“ teme tuge i slavlja, a koristeći kazališne metode kao svakodnevne postupke, umjetnice stvaraju priliku za priznavanje i prihvaćanje trenutka u kojemu se oba iskustva sljubljuju u jedno – životno.
Zbog ograničenog broja publike svoje je mjesto potrebno rezervirati e-mailom na adresu: ova.tristitia@gmail.com. Preporučena donacija za cijenu ulaznice je 8 eura.
